Djenåd et Magonete

Djenåd et Magonete (Djènâ èt Magonète), c' esteut deus bandiys do payis d' Oufalijhe, k' ont stî apicîs al fén et condånés a moirt. Il ont yeu leu tiesse côpêye a Lidje li 4 di djun 1821.

Ç' a stî les dierins codånés a-z aveur li tiesse djus so çou k' est asteure li Walonreye.

 Vicåreyes 
Jean-Henri Géna a skepyî a Lignli (Hé-dlé-Houfalijhe) e 1795. Tot djonne, i dvénrè ritche tot-z alant ramasser l' ôr so les curêyes del batreye di Brinne-l'-Alou (1815).

Henri-Joseph Theis, spoté « Magonete » a skepyî al Grande Mormont (Wibrin), li 25 di may 1790. Po cmincî, i s' va acanayî avou l' binde da Noyé l' Poyou, divant d' s' acalandjî avou Djenåd.

Magonete serè ramassé a Tchanxhe et Djenåd al dicåce di Soûgné (dilé Rmoûtchamp).

On pout co vey li guiyotene k' els a rascourti å Muzêye do vicaedje des Walons.

 Dins les Belès Letes e walon 
On ndè cåze insi dins ene pådje do live Professeur Titôrvå :
Enute, Ane, vos nos dvoz prezinter Djenåd et Magonete.Way ! Dj' av ene miete rovyî ciste afwaire la. Çou k' dji so a pô près seure, c' est k' å cmince di leu mwaijhe veye, Djenåd et Magonete muzurént a pô près 1 mete 75 ou 76... et pus k' on mete 45 al fén.

Categoreye:Rilomés bandiys
Categoreye:Rilomés Walons